open-index/open-wikipedia-markdown huggingface dataset:
பர்வானி சமஸ்தானம்

**பர்வானி சமஸ்தானம்** (**Barwani State**)  1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் தென்கிழக்கில், சாத்பூரா மலைத்தொடரில், நர்மதை ஆற்றின் தெற்கில் அமைந்த பர்வானி மாவட்டப் பகுதிகளைக் கொண்டிருந்தது.  

1941-ஆம் ஆண்டின் மக்கள் தொகை கணக்கெடுப்பின் படி, பர்வானி இராச்சியம்  3051.02 சதுர கிலோ மீட்டர் பரப்பளவும், 76,666   மக்கள் தொகையும், ஆண்டு வருமானம் ரூபாய்4,00,000 கொண்டிருந்தது. இதன் குடிமக்களில் பெரும்பான்மையாக பில் மலைவாழ் பழங்குடியினர் ஆவார். இதன்  ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
இராஜபுத்திர குல சிசோடியா வம்சத்தினரால் 836-ஆம் ஆண்டில் பர்வானி இராச்சியம் நிறுவப்பட்டது. தில்லி சுல்தான்களால் சிறை பிடிக்கப்பட்ட பர்வானி அரச குடும்பத்தினர் கட்டாய இசுலாமிய மதம் மாற்றம் செய்யப்பட்ட போதும், மறைமுக இந்துக்களாக வாழ்ந்தனர். பின்னர் பர்வானி அரச குடும்பத்தினர் மீண்டும் இந்துக்களாக மதம் மாறினர். 17-ஆம் நூற்றாண்டில்  மராத்தியப் பேரரசிற்கு எதிரான போரில் பர்வானி இராச்சியத்தினர் பல பகுதிகளை இழந்தனர்.   மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பர்வானி இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் கீழ் போபாவார் முகமையின் கீழ் இருந்தது.பர்வானி சமஸ்தான மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம் 1948-ஆம் ஆண்டில்  பம்பாய் மாகாணத்துடன் இணக்கப்பட்டது. 1 நவம்பர் 1956 அன்று  மொழிவாரி மாநில மறுசீரமைப்புச் சட்டத்தின் படி,  இராச்சியம் மத்தியப் பிரதேசம் மாநிலத்தில் இணைக்கப்பட்டது.

## இதனையும் காண்க
* பர்வானி
* பர்வானி மாவட்டம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
*  தி இம்பீரியல் கெசட்டியர் ஆப் இந்தியா

## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:பம்பாய் மாகாணம்
பகுப்பு:இந்தியாவின் மன்னராட்சிகள்
பகுப்பு:மத்தியப் பிரதேச வரலாறு
பகுப்பு:பர்வானி மாவட்டம்
நாபா சமஸ்தானம்

**நாபா சமஸ்தானம்** (**Nabha State**),1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால இந்தியாவின் பஞ்சாப் மாநிலத்தின் லூதியானா மாவட்டத்தின் பகுதிகளைக் கொண்டிருந்தது. இதனை தலைநகரம் *நாபா* நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி,  இந்த இராச்சியம் 2502  சதுர கிலோ மீட்டர் பரப்பளவும், 2,97,949 மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
17-ஆம் நூற்றாண்டில் மராத்தியப் பேரரசில் சிற்றரசாக இருந்த நாபா இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற நாபா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் பட்டியாலா, கிழக்கு பஞ்சாபு அரசுகளின் ஒன்றியத்தின் கீழ் இருந்தது. நாபா இராச்சிய மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  நாபா சமஸ்தானம்  1947-1956 வரை  பட்டியாலா, கிழக்கு பஞ்சாபு அரசுகளின் ஒன்றியத்தில் இருந்தது. பின்னர்      1 நவம்பர் 1956 அன்று  மொழிவாரி மாநில மறுசீரமைப்புச் சட்டத்தின் படி,  நாபா இராச்சியப் பகுதிகள் பஞ்சாப் மாநிலத்தில் இணைக்கப்பட்டது.   

## இதனையும் காண்க
* லூதியானா மாவட்டம்
* பட்டியாலா, கிழக்கு பஞ்சாபு அரசுகளின் ஒன்றியம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
* சுதேச சமஸ்தானங்களின் இணைப்பு ஒப்பந்தம்
*  தி இம்பீரியல் கெசட்டியர் ஆப் இந்தியா

## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:பஞ்சாபின் வரலாறு
பகுப்பு:லூதியானா மாவட்டம்
பகுப்பு:பஞ்சாப் (இந்தியா)
அர்ஜுன்லால் மீனா

**அர்ஜுன்லால் மீனா** (*Arjunlal Meena*) என்பவர் இந்திய அரசியல்வாதி ஆவார். இவர் ராஜஸ்தான் மாநிலத்தினைச் சார்ந்தவர். பாரதிய ஜனதா கட்சியினைச் சார்ந்த மீனா 2014 மற்றும் 2019 இந்திய பொதுத் தேர்தல்களில் உதய்பூர் மக்களவைத் தொகுதியிலிருந்து இந்திய நாடாளுமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
வின்சென்ட் ராஜ் ஆரோக்கியசாமி

**வின்சென்ட் ராஜ் ஆரோக்கியசாமி** என்ற **எவிடன்ஸ் கதிர்** என்பவர் மனித உரிமை செயல்பாட்டாளர் மற்றும் எழுத்தாளராவார். *எவிடன்ஸ்* என்ற மதுரையை மையமாகக் கொண்ட அரசு சாரா அமைப்பின் நிறுவனத்தலைவராவார். ஐரோப்பிய கவுன்சில் இரண்டு ஆண்டுகளுக்கு ஒருமுறை வழங்கும் ரவுல் வாலன்பெர்க் விருதினை 2022 ஆம் ஆண்டு பெற்றார்.
3,000 மனித உரிமை மீறல் சம்பவங்களிலிருந்து பாதிக்கப்பட்ட சுமார் 25,000 பேரை மீட்டுள்ளார். தலித்களுக்கும் பாதிக்கப்பட்டவர்களுக்கும் உரிமையைப் பெற்றுத் தந்துள்ளார்.

## எழுதிய நூல்கள்
# சாதி தேசத்தின் சாம்பல் பறவை

## மேற்கோள்கள்


பகுப்பு:வாழும் மக்கள்
பகுப்பு:தமிழக சமூக - அரசியல் செயற்பாட்டாளர்கள்
2022 ஆப்கானித்தான் நிலநடுக்கம்

**2022 ஆப்கானித்தான் நிலநடுக்கம்** (*2022 Afghanistan earthquake*) ஆப்கானித்தான் நாட்டின் வடமேற்கு மாகணமான பட்கிசு மாகாணத்தில் 2022 ஆம் ஆண்டு சனவரி மாதம் 17 ஆம் தேதியன்று மாலை சக்திவாய்ந்த நிலநடுக்கம் ஏற்பட்டது. இந்த நிலநடுக்கம் ரிக்டர் அளவுகோலில் 5.3 ஆக பதிவாகியுள்ளதாக அமெரிக்க புவியியல் ஆய்வு மையம் தெரிவித்துள்ளது. இதன் விளைவாக தோன்றிய பல காரணிகள் விகிதாச்சாரத்தில் சேதம் மற்றும் அதிர்ச்சியின் அளவிற்கு பலி எண்ணிக்கைக்கு வழிவகுத்துள்ளது. நிலநடுக்கத்தில் 22 பேர் இறந்தனர் ஐந்து பேர் காயமடைந்தனர்.

இந்த நிலநடுக்கத்தால் வடமேற்கு ஆப்கானித்தானில் நூற்றுக்கணக்கான வீடுகள் சேதமடைந்தன.

## கண்டத்தட்டு அமைப்பு
ஆப்கானித்தான் ஒரு பெரிய புவித்தட்டு எல்லையில் அமைந்துள்ளது. ஈரானிய தட்டு மற்றும் யுரேசிய தட்டு ஆகிய இரண்டு கண்டத்தட்டுகள் சந்திக்கும் எல்லையில் ஆப்கானித்தான் நாட்டின் அமைவிடம் உள்ளது. ஆப்கானித்தானின் தெற்கில், இந்திய தட்டு வடக்கு நோக்கி நகர்கிறது. வடக்கே யுரேசியத் தட்டு தென்-கிழக்கு நோக்கி நகர்கிறது. இத்தட்டுகளின் இயக்கத்தின் விளைவாக இவற்றிடையிலான மோதல் 50 மில்லியன் ஆண்டுகளாக நடந்து வருகிறது.  இதன் காரணமாக  ஆப்கானித்தான் அடிக்கடி நிலநடுக்கத்தால் பாதிக்கப்படுகிறது. ஈரானிய தட்டு மற்றும் யுரேசிய தட்டு இரண்டும் கண்டமேலோடுகளைக் கொண்டுள்ளன. எனவே அவை மூழ்கவோ அழியவோ முடியாது. இதன் விளைவாக இரண்டு தட்டுகளுக்கு இடையிலான பாறைகள் மலைகளை உருவாக்க மேல்நோக்கி உயர கட்டாயப்படுத்தப்படுகின்றன. ஈரானிய தட்டு நிலையாகத் தொடர்ந்து நகர்வதால் அழுத்த  அதிகரிப்பு விளைகிறது. 
## நிலநடுக்கம்
நிலநடுக்கம் ஆரம்பத்தில் 5.6 ரிக்டர் அளவில் பதிவாகியுள்ளது. சில மணி நேரங்களுக்குப் பிறகு இது  5.3 ரிக்டராக குறைந்துள்ளது. தென்கிழக்கில் சுமார் 9 கிமீ தொலைவில் பின்னர் 4.9 ரிக்டர் அளவிலான ஒரு முன் அதிர்ச்சியும் ஏற்பட்டுள்ளது.

## தாக்கம்
ஆப்கானித்தான் நிலநடுக்கத்தால் 700 எண்ணிக்கைக்கும் மேற்பட்ட வீடுகள் அழிக்கப்பட்டன. காடிசு மாவட்டத்தில் வீடுகள் இடிந்து விழுந்ததில் ஒன்பது பெண்கள் மற்றும் குழந்தைகள் உட்பட குறைந்தது 26 பேர் கொல்லப்பட்டனர்.  அவர்களில் பதினைந்து பேர் பத்ருக் கிராமத்தில் இறந்தனர். ஐந்து பேர் காயம்பட்டு எலும்பு முறிவுகளால் பாதிக்கப்பட்டு மருத்துவமனையில் சிகிச்சை பெறுகின்றனர்.

நிலநடுக்கம் ஏற்பட்ட அன்று, ஆப்கானித்தானில் இறப்பு எண்ணிக்கை 12 என்று உறுதிப்படுத்தப்பட்டது. பின்னர் இது சில மணி நேரங்களுக்குப் பிறகு 22 ஆக உயர்ந்து பின்னர் 26 என்ற நிலையை எட்டியுள்ளது.
ஆப்கானித்தான் நாடு ஏற்கனவே ஒரு மனிதாபிமான பேரழிவின் பிடியில் உள்ளது. 2021 ஆம் ஆண்டு ஆகத்து மாதத்தில் மேற்கத்திய நாடுகள் பன்னாட்டு உதவி மற்றும் வெளிநாடுகளில் உள்ள சொத்துக்களை அணுகுவதை முடக்கியபோது தலிபான்கள் ஆப்கானை எடுத்துக் கொண்டதால் நிலைமை மோசமடைந்துள்ளது.

## மேற்கோள்கள்

பகுப்பு:2022 நிகழ்வுகள்
பகுப்பு:ஆப்கானித்தானில் நிலநடுக்கங்கள்
புளுட்டோனியம் செலீனைடு

**புளுட்டோனியம் செலீனைடு ** (*Plutonium selenide*) என்பது PuSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் செலீனியமும் சேர்ந்து இந்த இரும சேர்மம் கருப்பு நிற படிகங்களாக உருவாகிறது. தண்ணீரில் இது கரையாது. 
## தயாரிப்பு
இருபுளுட்டோனியம் முச்செலீனைடும் புளுட்டோனியம் மூவைதரைடும் 1600 பாகை செல்சியசு வெப்பநிலையில் வினைபுரிவதால் புளுட்டோனியம் செலீனைடு உருவாகிறது.
::Pu2Se3 + 2PuH3 -> 4 PuSe + 3 H2

220-1000 பாகை செல்சியம் வெப்பநிலையில் விகிதவியல் அளவுகளில் இரண்டு தூய தனிமங்களும் சேர்ந்தாலும் புளுட்டோனியம் செலீனைடு தோன்றும்.
::Pu + Se -> PuSe

## பண்புகள்
புளுட்டோனியம் செலீனைடு ஒரு கனசதுர அமைப்புடன் இடக் குழு Fm3m, மற்றும் a = 0.57934 nm, Z = 4 என்ற அலகு அளவுருக்களுடன் சோடியம் குளோரைடு கட்டமைப்பில் கருப்பு நிறப் படிகங்களை உருவாக்குகிறது.

அதிகரித்து வரும் அழுத்தத்தினால் இரண்டு கட்ட நிலை மாற்றங்கள் ஏற்படுகின்றன: 20 கிகாபாசுக்கல் அழுத்தத்தில் முக்கோண அமைப்பும், 35 கிகா பாசுக்கலில் கனசதுர அமைப்பும் என சீசியம் குளோரைடு வகை கட்டமைப்பும் தோன்றுகின்றன. 

புளுட்டோனியம் செலீனைடு தண்ணீரில் கரையாது. 

புளுட்டோனியம் செலீனைடின் காந்த ஏற்புத்திறன் கியூரி-வெய்சு விதியினை பின்பற்றுகிறது.
## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:செலீனைடுகள்
பகுப்பு:பாறை உப்பு படிகக் கட்டமைப்பு
புளுட்டோனியம் சிலிசைடு

**புளுட்டோனியம் சிலிசைடு ** (*Plutonium silicide*) என்பது PuSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் சிலிக்கானும் சேர்ந்து இந்த இரும சேர்மம் சாம்பல் நிற படிகங்களாக உருவாகிறது.  
## தயாரிப்பு
புளூட்டோனியம் ஈராக்சைடும் சிலிக்கான் கார்பைடும்  வினைபுரிவதால் புளுட்டோனியம் சிலிசைடு உருவாகிறது.
::\mathsf{ PuO_2 + SiC \ \xrightarrow{T}\ PuSi + CO_2\uparrow }
புளூட்டோனியம் முப்புளோரைடுடன் சிலிக்கான் வினைபுரிவதாலும் புளுட்டோனியம் சிலிசைடு கிடைக்கிறது. 
::\mathsf{ 4 PuF_3 + 7 Si \ \xrightarrow{T}\ 4 PuSi + 3 SiF_4 }
## பண்புகள்
புளுட்டோனியம் சிலிசைடு செஞ்சாய்சதுரப் படிக வடிவத்தில் *Pnma* என்ற இடக்குழுவும், 
a = 0.7933 நானோமீட்டர், b = 0.3847 நானோமீட்டர், c = 0.5727 நானோமீட்டர், Z = 4, என்ற அலகு அளவுருக்களுடன்  TiSi வகை கட்டமைப்பும் கொண்டு உருவாகிறது. 

72° கெல்வின் வெப்பநிலையில், புளுட்டோனியம் சிலிசைடு ஒரு பெர்ரோகாந்த மாற்றத்திற்கு உள்ளாகிறது 

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:சிலிசைடுகள்
பகுப்பு:சிலிக்கான் சேர்மங்கள்
ராஜ் பகதூர் சிங்

**ராஜ் பகதூர் சிங்** (*Raj Bahadur Singh*)(பிறப்பு 29 டிசம்பர் 1967) என்பவர் இந்திய அரசியல்வாதி மற்றும் நாடாளுமன்ற உறுப்பினர் ஆவார். இவர் மத்தியப் பிரதேசத்தின் சாகர் தொகுதியிலிருந்து 2019ஆம் ஆண்டு நடைபெற்ற இந்திய நாடாளுமன்ற மக்களவைத் தேர்தலில் போட்டியிட்டு 17வது மக்களவையின் உறுப்பினர் ஆனார். இவர் சாகரில் பிறந்தார். சிங் பாரதிய ஜனதா கட்சியின் உறுப்பினர் ஆவார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
சுனில் குமார்

**சுனில் குமார்** (*Sunil Kumar*) என்பவர் பீகாரைச் சார்ந்த இந்திய அரசியல்வாதி ஆவார். இவர் 2020 ஆம் ஆண்டு நடைபெற்ற பீகாரின் இந்திய நாடாளுமன்றத்தின் கீழ் அவையான மக்களவைக்கு வால்மீகி நகர் தொகுதியிலிருந்து இடைத்தேர்தலில் ஐக்கிய ஜனதா தளத்தின் சார்பில் போட்டியிட்டு வெற்றி பெற்றார். இந்த இடைத்தேர்தல் இந்த தொகுதியின் நாடாளுமன்ற உறுப்பினர் பைதியானந்த் பிரசாத் மகோதா மறைவின் காரணமாக நடைபெற்றது. மகோத சுனில் குமாரின் தந்தை ஆவார்.

## மேற்கோள்கள்

பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
லக்சயா சென்

**இலக்சயா சென்** (*பி*. 16 ஆகத்து 2001) ஒரு இந்திய இறகுப்பந்தாட்ட வீரர். உத்தராகண்ட் மாநிலத்தின் குமாவன் கோட்டத்திலுள்ள அல்மோராவில் பிறந்தார். தற்போது உலக இறகுப்பந்தாட்டத் தரவரிசையில் 12வது இடத்தில் உள்ளார். 2017ல் உலக இளையோர் இறகுப்பந்தாட்ட வீரர்களின் தரவரிசையில் முதலிடம் வகித்தார். 2018ல் ஜகார்த்தாவில் நடைபெற்ற ஆசிய இளையோர் இறகுப்பந்தாட்டப் போட்டிகளில் தங்கமும் 2021ல் ஸ்பெயினில் நடைபெற்ற உலகப் போட்டிகளில் தாமிரப் பதக்கமும் 2022 சனவரியில் புது தில்லியில் நடைபெற்ற இந்தியத் திறந்தசுற்றுப் போட்டிகளில் தங்கப் பதக்கமும் வென்றுள்ளார்.

## குடும்பம்
அவரின் தந்தை தீரேந்திர குமார் சென் ஒரு இறகுப்பந்தாட்ட பயிற்சியாளர்; அவரது சகோதரர் சிராக் சென்னும் ஒரு இறகுப்பந்தாட்ட வீரராவார்.

## பயிற்சி
பிரகாஷ் பதுகோனின் இறகுப்பந்தாட்டப் பயிற்சி நிறுவனத்தில் முன்னாள் வீரர் விமல் குமாரிடம் இலக்சயா பயிற்சியில் ஈடுபட்டு வருகின்றார்.

## மேற்கோள்கள்


பகுப்பு:இந்திய இறகுப்பந்தாட்ட வீரர்கள்
பகுப்பு:வாழும் மக்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
ரோத்மல் நாகர்

**ரோத்மல் நாகர்** (*Rodmal Nagar*) என்பவர் இந்திய அரசியல்வாதி மற்றும் நாடாளுமன்ற உறுப்பினர் ஆவார். மத்தியப் பிரதேசத்தின் ராஜ்கரைச் சார்ந்த இவர் பாரதிய ஜனதா கட்சியின் உறுப்பினராக உள்ளார். இவர் 2014 மற்றும் 2019 இந்திய பொதுத் தேர்தல்களில் ராஜ்கர் மக்களவை தொகுதியிலிருந்து தேர்ந்தெடுக்கப்பட்டார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
சம்பாகுளம் பச்சு பிள்ளை

**சம்பகுளம் பச்சு பிள்ளை** (*Champakulam Pachu Pillai*)  இந்தியாவின் கேரளாவைச் சேர்ந்த ஒரு கதகளி விரிவுரையாளர் ஆவார். இவர் கதகளியில் தாடியுள்ள வேடங்களில் நிபுணராக இருந்தார். சங்கீத நாடக அகாடமி விருது 1983, கேரள சங்கீத நாடக அகாடமி விருது 1969 மற்றும் கேரள கலாமண்டலம் விருது 1991 உட்பட பல குறிப்பிடத்தக்க விருதுகளைப் பெற்றுள்ளார்.

## வாழ்க்கைக் குறிப்பு
பச்சு பிள்ளை கேரளாவில் உள்ள ஆலப்புழை மாவட்டம் சம்பாகுளம்  கிராமத்தில் இருந்த பெருமனூர் குடும்பத்தில் கைப்பிள்ளை சங்கரப்பிள்ளா மற்றும் மாதவியம்மா தம்பதியருக்கு மூத்த மகனாக 1907 ஆம் ஆண்டு பிறந்தார். தென் சிட்டா என்று அழைக்கப்படும்  கப்ளிஞ்செடல் கதகளிச்சிட்டாவின்  முக்கிய வம்சாவளியில் ஒன்று பெருமானூர் குடும்பம் ஆகும். பிரபல நடனக் கலைஞரும் நடன இயக்குனருமான குரு கோபிநாத் இவரது தம்பி ஆவார்.  பச்சு பிள்ளை தனது 14 ஆவது வயதில்  தாய் மாமா சம்பகுளம் சங்கு பிள்ளையிடம் கதகளி கற்கத் தொடங்கினார். இவர் தனது 16 ஆவது வயதில் நெடுமுடி மாத்தூர் பகவதி கோவிலில் ருக்மணிசுயம்வரம் கதகளி நிகழ்ச்சியில் ருக்மனாக அறிமுகமானார். குருவின் விருப்பப்படி, பச்சு பிள்ளை மாத்தூர் கதகளி  யோகத்தில் சேர்ந்தார், அதில் இவரும் உறுப்பினராக இருந்தார். 1993 ஆம் ஆண்டு தில்லியில் சங்கீத நாடக அகாடமி நடத்திய கதகளி விழாவை பச்சு பிள்ளை துவக்கி வைத்தார்.

பச்சு பிள்ளையின் குறிப்பிடத்தக்க பாத்திரங்களில் துச்சாதனன், வாலி, திரிகர்தன் பகன், காளி மற்றும் நக்ரதுண்டி போன்ற முரட்டுத்தனமான மற்றும் வீரமான பாத்திரங்கள் போன்றவையும் அடங்கும்.

பச்சு பிள்ளை  மே 10, 2004 அன்று தனது 98 ஆவது வயதில் இறந்தார்.

## விருதுகள்

* கேரள சங்கீத நாடக அகாடமி விருது 1969 
* கேரள கலாமண்டலம் விருது 1991 
* சங்கீத நாடக அகாடமி விருது 1983.
* கேரள சங்கீத நாடக அகாடமி பெல்லோஷிப் 
* கேரள கலாமண்டலம் வெள்ளி விழா கொண்டாட்டங்களில் தங்கப் பதக்கம் 
* திருநாள் மகாராணி மற்றும் சித்திர திருநாள் மகாராசா போன்ற திருவிதாங்கூர் ஆட்சியாளர்களால் பச்சுப்பிள்ளை கௌரவிக்கப்பட்டார்.

## மேற்கோள்கள்


பகுப்பு:மலையாள மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:ஆலப்புழை மாவட்ட மக்கள்
பகுப்பு:2004 இறப்புகள்
பகுப்பு:1939 பிறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
பொட்டாசியம் பாசுபேட்டு

**பொட்டாசியம் பாசுபேட்டு** (*Potassium phosphate*) பொட்டாசியம் மற்றும் பாசுபேட்டு அயனிகள் சேர்ந்து உருவாகும் உப்புகளுக்கான ஒரு பொதுவான சொல்லாகும்.: இச்சொல் பின்வரும் உப்புகளுக்கும் பொருந்தும்: 

*ஒற்றைபொட்டாசியம் பாசுபேட்டு (KH2PO4) (தோரயமான மோலார் நிறை: 136 கி/மோல்)
*இருபொட்டாசியம் பாசுபேட்டு (K2HPO4) (தோரயமான மோலார் நிறை: 174 கி/மோல்)
*முப்பொட்டாசியம் பாசுபேட்டு (K3PO4) (தோரயமான மோலார் நிறை: 212.27 கி/மோல்)

ஓர் உணவு சேர்க்கைப் பொருளாக பொட்டாசியம் பாசுபேட்டுகளின் ஐரோப்பிய ஒன்றிய எண் ஐ340  என்ற என்ற எண்ணால் அடையாளப்படுத்தப்படுகின்றன. 
## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பாசுபேட்டுகள்
பன்னீர்செல்வத்தின் இரண்டாவது அமைச்சரவை

**பன்னீர்செல்வத்தின் இரண்டாவது அமைச்சரவை** (*Second Panneerselvam ministry*) என்பது ஓ. பன்னீர்செல்வம்  முந்தைய முதல்வர் ஜெயலலிதா மீது ரூ.66.66 கோடி சொத்துக் குவிப்பு வழக்கில் குற்றம் சாட்டப்பட்டு, 2014ஆம் ஆண்டு ராஜினாமா செய்ய நிர்ப்பந்திக்கப்பட்டதை அடுத்து, பதவியேற்றார். பன்னீர்செல்வம் 23 மே 2015 அன்று ஜெயல்லைதா மீண்டும் பதவியேற்கும் வகையில் தனது பதவியினை ராஜினாமா செய்தார்.          
## அமைச்சரவை

## மேற்கோள்கள்

பகுப்பு:தமிழ்நாடு அமைச்சரவைகள்
பகுப்பு:அனைத்திந்திய அண்ணா திராவிட முன்னேற்றக் கழகம்
பீநாறி

**பீநாறி**, (*Sterculia foetida*) என்பது 35 மீட்டர் (115 அடி) உயரம் வரை வளரக்கூடிய ஒரு மென்மையான மரமாகும். இது கார்ல் லின்னேயஸ் என்பவரால் 1753 இல் விவரிக்கப்பட்டது. இது பொதுவாக காட்டுப் பாதாம்  மரம், ஜாவா ஒலிவ மரம் ஆகிய பெயர்களால் அழைக்கப்படும். இது ஸ்டெர்குலியா இன மர வகையாகும்.  இப்பெயர் துர்நாற்றத்தைக் குறிக்கின்றது.  *ஸ்டெர்குலியா* என்ற பெயர் உரம் அல்லது எருக்குரிய உரோமானிய கடவுளான ஸ்டெர்குலினஸிலிருந்து வந்தது.

## படிமம்

Sterculia foetida.webm|பீநாறி மரமும் இலைகளும்
Pollen of Sterculia foetida (male flower).jpg|மகரந்தம்
Sterculia foetida MHNT.BOT.2016.12.14.jpg|சிற்றுறையமும் விதைகளும்
Distribution Map Sterculia Foetida.PNG|சிவப்பு நிறத்தில் குறிக்கப்பட்ட புள்ளிகள் பீநாறி பரவியுள்ள இடங்கள்
Starr 080305-3292 Sterculia foetida.jpg|பழமும் இலைகளும்


## உசாத்துணை

பகுப்பு:மரங்கள்
பகுப்பு:தமிழ்நாட்டின் தாவரங்கள்
பொட்டாசியம் தெலூரைட்டு

**பொட்டாசியம் தெலூரைட்டு** (*Potassium tellurite*) என்பது K2TeO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நுண்ணுயிரியல் துறையில் தெரிவு செய்யப்பட்ட வளர் ஊடகமாக பொட்டாசியம் தெலூரைட்டு பயன்படுத்தப்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:தெலூரைட்டுகள்
ஜெ. இளவரசி

**ஜெ. இளவரசி**, என்பவர்  வி. கே. சசிகலாவின் மூத்த அண்ணன் ஜெயராமன் என்பவரின் மனைவி ஆவார். ஜெயலலிதாவின் ஹைதராபாத் திராட்சைத் தோட்டத்தில் இளவரசின் கணவர் ஜெயராமன் மேற்பார்வையாளராக இருந்தபோது, டிசம்பர், 1991-ஆம் ஆண்டில் மின்சாரம் தாக்கி இறந்தார். எனவே விதவையான இளவரசியை ஜெயலலிதா தனது போயஸ் தோட்ட இல்லத்தில் தன்னுடன் இருத்தி அடைக்கலம் கொடுத்து வைத்துக் கொண்டார். இவர் சசிகலா குடும்பம் சார்ந்த முக்கியநபர் ஆவார்.

### சொத்து குவிப்பு வழக்கில்
ஜெயலலிதாவுடன் கூட்டுச் சதி செய்து வருமானத்திற்கு அதிகமாக சொத்து சேர்த்த  சொத்து குவிப்பு வழக்கில் நான்காவது குற்றவாளியாகச் சேர்க்கப்பட்ட இளவரசி, பெங்களூரு சிறப்பு நீதிமன்றத்தால் தண்டிக்கப்பட்டு, பின்னர் மேல் முறையீட்டு வழக்கில் கர்நாடகா உயர்நீதிமன்றத்தால் விடுவிக்கப்பட்டார். பின்னர் கர்நாடகா அரசு, கர்நாடக உயர்நீதிமன்றத்தின் தீர்ப்பை இரத்து செய்யுமாறு இந்திய உச்சநீதிமன்றத்தில் மேல்முறையீடு செய்தது. 15 பிப்ரவரி 2017 அன்று உச்ச நீதிமன்றம், கர்நாடகா உயர்நீதிமன்ற தீர்ப்பை இரத்து செய்ததுடன், பெங்களூர் சிறப்பு நீதிமன்ற நீதிபதி ஜான் மைக்கேல் டி குன்ஹா அளித்த தீர்ப்பை ஏற்றுக்கொண்டு, இளவரசிக்கு நான்கு ஆண்டு சிறை தண்டனையும், 10 கோடி ரூபாய் அபராதமும் விதிக்கப்பட்டு, 16 பிப்ரவரி 2017 அன்று கர்நாடகா மாநில பரப்பன அக்ரகார மத்தியச் சிறைச்சாலையில் இளவரசியுடன் வி. கே. சசிகலா மற்றும் வி. என். சுதாகரனும் அடைக்கப்பட்டனர்.

## மேற்கோள்கள்

பகுப்பு:வாழும் மக்கள்
சிவபால் சிங் யாதவ்

**சிவபால் சிங் யாதவ்** (*Shivpal Singh Yadav*)(பிறப்பு: பிப்ரவரி 16, 1955) என்பவர் இந்தியாவின் உத்தரப் பிரதேசத்தைச் சேர்ந்த அரசியல்வாதி ஆவார். இவர் எட்டாவா மாவட்டத்தில் உள்ள சைபை கிராமத்தில் பிறந்த இவர், சமாஜ்வாதி கட்சித் தலைவர் முலாயம் சிங் யாதவின் இளைய சகோதரரும், உத்தரப் பிரதேசத்தின் முன்னாள் முதல்வர் அகிலேஷ் யாதவின் சிற்றப்பா ஆவார். இவர் 2007 முதல் 12 வரை எட்டாவா மாவட்டத்தில் உள்ள ஜஸ்வந்த்நகர் தொகுதி பிரதிநிதித்துவப்படுத்தும் சட்டமன்ற உறுப்பினராக இருந்தார். இவர் பிரகதிஷீல் சமாஜ்வாடி கட்சியின் (லோஹியா)  நிறுவனர் ஆவார்.

## பணி
யாதவ், மாயாவதி ஆட்சியின் போது உத்தரப் பிரதேச சட்டமன்றத்தில் எதிர்க்கட்சித் தலைவராக இருந்தார்.

31 ஜனவரி 2017 அன்று, யாதவ் 2017 சட்டமன்றத் தேர்தலுக்குப் பிறகு புதிய அரசியல் கட்சியை உருவாக்கப் போவதாக அறிவித்தார். பின்னர் 28 செப்டம்பர் 2018 அன்று, பிரகதிஷீல் சமாஜ்வாடி கட்சி என்ற புதிய அரசியல் கட்சியைத் தொடங்கினார். இவரது கட்சிக்கு  இந்தியத் தேர்தல் ஆணையம் அக்டோபர் 24, 2018 அன்று, அதிகாரப்பூர்வமாக பிரகதிஷீல் சமாஜ்வாடி கட்சி (லோஹியா) என்று பெயரில் ஒப்புதல் வழங்கியது.

## மேற்கோள்கள்

பகுப்பு:வாழும் மக்கள்
பகுப்பு:1954 பிறப்புகள்
செயசிம்மன் (காலச்சூரி வம்சம்)

**செயசிம்மன்** (*Jayasimha*) (ஆட்சி; பொ.ச. 1163-1188) திரிபுரியின் காலச்சூரி வம்சத்தின் மன்னனாவான். மத்திய இந்தியாவில் இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம் ) மையமாகக் கொண்டிருந்தது. இவன் இரத்தினபுரியின் காலச்சூரிகள் மீது தனது அதிகாரத்தை நிலைநாட்ட முயன்று சந்தேலர்களுக்கு எதிராக தோல்வியடைந்ததாகத் தெரிகிறது.

## ஆட்சி
செயசிம்மன் காலச்சூரி மன்னன் கயகர்ணனின் மகனாவான். மேலும் தனது மூத்த சகோதரன் நரசிம்மனுக்குப் பிறகு அரியணை ஏறினான்.  முன்னதாக திரிபுரி காலச்சூரிகளின் அடிமைகளாக பணியாற்றிய இரத்தினபுரியின் காலச்சூரிகள் கயகர்ணனின் ஆட்சியின் போது சுதந்திரத்தை அறிவித்தனர். செயசிம்மன் அவர்களைக் கட்டாயப்படுத்த ஒரு போரை வழிநடத்தினான்.  சிவ்ரிநாராயணன் என்ற இடத்தில் ஒரு போர் நடந்தது. அதில் செயசிம்மன் தோல்வியடைந்ததாகத் தெரிகிறது. 

பரமார்டியின் மஹோபா கல்வெட்டின்படி, சந்தேல மன்னன் பரமார்டிக்கு எதிராகவும் செயசிம்மன் தோல்வியடைந்தான். எவ்வாறாயினும், கைமூர் மலைத்தொடரின் வடக்கே உள்ள தமசா ஆற்றுப் பள்ளத்தாக்கின் கட்டுப்பாட்டை இவன் தக்க வைத்துக் கொண்டான். அதை இவனது சகோதரன் சந்தேலர்களிடமிருந்து மீட்டான். இப்பகுதியானது கர்கரேடியில் (நவீன ரேவா மாவட்டத்திலுள்ள கக்ரேடி) ஆட்சி செய்த இவனது நிலப்பிரபுத்துவ மகாரானக கீர்த்திவர்மனால் ஆளப்பட்டது. 

## சொந்த வாழ்க்கை
கோசலாதேவி , கெல்கனாதேவி என்ற இரு மனைவிகள் இவனுக்கிருந்தனர். கோசலாதேவி ஜபல்பூருக்கு அருகில் கோசல்பூர் என்ற நகரத்தை நிறுவினாள். செயசிம்மனுக்குப் பிறகு கோசலாதேவிக்குப் பிறந்த இவனது மகன் விசயசிம்மன் ஆட்சிக்கு வந்தான். தம்பதியருக்கு அசயசிம்மன் என்ற மற்றொரு மகனும் இருந்தான்.  செயசிம்மனின் இராஜகுரு (அரச ஆசான்) விமல-சிவா என்பவராவார். 

## சான்றுகள்

### உசாத்துணை

* 
* 

பகுப்பு:மத்தியப் பிரதேச வரலாறு
பகுப்பு:இந்திய அரச மரபுகள்
பகுப்பு:இந்திய அரசர்கள்
வாலிதாசன்

**தமிழ் ஒளியின் நூற்றாண்டு சிறப்புக் கவியரங்கம்**

பாரதி நிலவு

தாசன் கலங்கரை

பயணித்த தோணி –நீ

போலி சுருட்டர்களை

இலக்கியப்  பிரச்சரப் பீங்கியால்

சுட்டுப் பொசுக்கியவன்

உழைப்பாளிகளின் குருதி பருகும்

குருட்டறிவு அட்டைப்பூச்சிகளை நசுக்கியவன்

அரைக்காசுக்கு  அல்லாடியவர்களுக்காகப் பாடியவன்

அன்னைத் தமிழ்மொழி

ஆனந்தக் கூத்தாடி வழிபல தேடியவன்

இன்னலுற்று இடர்களைப் பாடிய

பைந்தமிழ்ப் புலவன் தமிழ் ஒளி

பாண்டிச்சேரியவன்-

சிறுபுல்லை

அல்லல் படுத்தும்

ஆதிக்க பனியை

அப்புறப்படுத்த உதித்த

பொதுவுடைமைச் சூரியன்;

கைகட்டியே பழக்கப்பட்ட –எங்கள்

சொற்களுக்கு பரிவட்டம் கட்டிவிட்டவன்

பாசாங்கு செய்துகொண்டு

பாசிச தூசுகளைப் படரவிடாமல்

தட்டி விட்டவன்:

வனாந்திர காட்டிடையே

அனாதைக் குயிலாய்-நாங்கள்

கூவிய போது

இலக்கிய அடைக்கலம் கொடுத்தவன்

ஆதிசனங்களின் அறியாமையை எடுத்தவன்.

ஆஸ்ரம வழக்குகளையெல்லாம்

அரச மரத்தடி அய்யன் புத்தனை வைத்துத் தீர்த்துக்கொண்டாய்- உன்

அன்பெனும் அக்கறை காந்தத்தால்

எங்களை ஈர்த்துக்கொண்டாய்;

நந்தவனத்து மீன்களின்

நாட்டியத்தை ரசிக்காத உன்கண்கள்;

புழுதி சேற்றின்

புண்களுக்கு அல்லவா ஒத்தடமிட்டு மகிழ்கின்றன.

கருத்தியல் புறாக்களை

காயமுண்டாக்கும்

கருட குமாரர்களுக்கு

நீயும் தப்பவில்ல.

சாதிமத வெயில் பட்டு

கருத்துப்போன தமிழர்களை -உன்

கந்தகப் பாட்டுக்களால்

சிவக்கச் செய்தாய்.

வேதாந்த நரிகளின்

வேட்டைக்காடா தமிழ்நாடு?

சித்தாந்த சிறுத்தைகள்

சுற்றித்திரியும் போது.

பட்டத்து அரசரின் பரிசில் பெற்று

புகழ் பரணி பாடாமல்

பாட்டாளி வர்க்கத்தார் வாழ்வை

பகலாக்க ஓய்விலாமல் சுழன்றவன் –நீ;

காலத்தின் கோரமுகத்தை

காலாகாலத்திற்கும் எடுத்துக்காட்டுகிறது

உனது படைப்புகள்

மகிழ்கிறோம்.

தலைமுறை பலகடந்தும்

தறுதலைகளின்  அட்டகாசம் கண்டு

வருந்துகிறோம்- எங்க

திருந்துகிறோம்.

தெருவுக்கு வெளியவே தேரை நிறுத்துகிறான்

குடிசையைக் கொளுத்துகிறான்

தண்டவாளத்தில் காதல் உடலைச் சிதைக்கின்றான்

அன்றாடச் செய்திகளில் ஆணவப் படுகொலையை அரங்கேற்றம் செய்கின்றான்.

எங்கள் இரத்தக்குருதியில்

உடல் வளர்க்கும் ஓநாய்களுக்கு

எங்கே தெரியப்போகிறது

எங்கள் வேதனை.

வரலாறுகள் தின்றுவிட்ட

ஏப்பங்களை அணுகிப்பார்த்தால்

சில  வடுக்களின் ஈரத்தை உணராம்

காலத்தின் இருப்பை

காதலிப்பவர்களால்

காலத்தின் இயல்பை

காதலிக்க முடியாது.

வியர்வை முத்துகளை விளையச்செய்யும்

உழைப்பாளர்களின் உடலல்ல –அது

சுறுசுறுப்புகளின் கடல்

உற்சாகத்திற்கு களைப்பு எழுதும் மடல்.

காலத்தீவின் ஓரங்களில்

கரையொதுங்குகின்றன

நீந்தி கடக்க நினைத்த வாழ்க்கை.

நண்பர்களே

சாமக்கோடாங்கியின்

குறிகளை

காது கொடுத்து

கேட்பதில்லை பகல்.

**-வாலிதாசன்.**

பகுப்பு:புதின எழுத்தாளர்கள்
நரசிம்மன் (காலச்சூரி வம்சம்)

**நரசிம்மன்** (*Narasimha*; ஆட்சி. பொ.ச. 1153-1163 ) திரிபுரியின் காலச்சூரி வம்சத்தின் மன்னனாவான். மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. நரசிம்மன் காலச்சூரி மன்னன் கயகர்ணனின் மகனாவான். நரசிம்மனின் இராஜகுரு (அரச ஆசான்) கீர்த்தி-சிவன் என்பவராவார். 

கைமூர் மலைத்தொடரின் வடக்கே நரசிம்மனின் கல்வெட்டுகள் கண்டுபிடிக்கப்பட்டுள்ளன. சந்தேல மன்னன் மதனவர்மனிடம் தன் தந்தை இழந்த பகுதியை இவன் மீட்டெடுத்தான் என்பதை இது உணர்த்துகிறது.  நரசிம்மன் ஒரு ஆண் வாரிசில்லாமல் இறந்துவிட்டதாகத் தெரிகிறது. இவனுக்குப் பிறகு இவனது சகோதரன் செயசிம்மன் ஆட்சிக்கு வந்தான். 

## சான்றுகள்

## உசாத்துணை

* 
* 

பகுப்பு:மத்தியப் பிரதேச வரலாறு
பகுப்பு:இந்திய அரச மரபுகள்
பகுப்பு:இந்திய அரசர்கள்
வெள்ளி லாக்டேட்டு

**வெள்ளி லாக்டேட்டு** (*Silver lactate*) என்பது CH3CH(OH)COOAg என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளியும் லாக்டிக் அமிலமும் சேர்ந்து இச்சேர்மம் உருவாகிறது. 
## தயாரிப்பு
வெள்ளி கார்பனேட்டும் லாக்டிக் அமிலமும் சேர்ந்து வினைபுரிவதால் வெள்ளி லாக்டேட்டு உருவாகிறது
## பண்புகள்
வெள்ளி லாக்டேட்டு இளம் சாம்பல் நிற படிகங்களாக உருவாகிறது.
தண்ணீரில் நன்றாகவும் எத்தனாலில் சிறிதளவும் கரையும். 
CH3CH(OH)COOAg•H2O வடிவில் படிக நீரேற்றுகளாக உருவாகும். 
யூரிக் அமிலத்தை வீழ்படிவாக்க உதவும் வினையாக்கியாகப் பயன்படுகிறது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:லாக்டேட்டுகள்
கிருபாநாத் மல்லா

**கிருபாநாத் மல்லா** (Kripanath Mallah)*(*பிறப்பு 15 அக்டோபர் 1973) என்பவர் இந்திய அரசியல்வாதி ஆவார். இவர் 17வது மக்களவையில் அசாமின் கரீம்கஞ்ச் தொகுதியிலிருந்து இந்திய மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் சார்பில் போட்டியிட்டார். இவர் 2011 மற்றும் 2016ஆம் ஆண்டு அசாம் சட்டமன்றத் தேர்தலில் ரட்டாபரி தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். முன்னதாக, இவர் இந்தியத் தேசிய காங்கிரசு கட்சியில் பணியாற்றினார்.

## ஆரம்ப வாழ்க்கை
மல்லா 15 அக்டோபர் 1973-ல் அசாமின் கரீம்கஞ்ச் மாவட்டத்தில் உள்ள பிடாநகரில் பிறந்தார். 1997-ல் அசாம் பல்கலைக்கழகத்தின் கரீம்கஞ்ச் கல்லூரியில் இளங்கலை அறிவியல் பட்டம் பெற்றார்.

## மேற்கோள்கள்

## வெளி இணைப்புகள்

* அசாமில் தேர்தல்

பகுப்பு:17வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:18ஆவது மக்களவை உறுப்பினர்கள்
பகவந்த் மான்

**பகவந்த் மான்**  (**Bhagwant Singh Mann **) (பிறப்பு: 17 அக்டோபர் 1973) இந்தியாவின் பஞ்சாப் மாநில முதல்வரும், ஆம் ஆத்மி கட்சி அரசியல்வாதியும், சமூக ஆர்வலரும், நகைச்சுவையாளரும், பாடகரும், முன்னாள் நடிகரும் ஆவார். 2022 பஞ்சாப் சட்டமன்றத் தேர்தலில் ஆம் ஆத்மி கட்சியின் முதலமைச்சர் வேட்பாளாராக இவரது பெயர் அறிவிக்கப்பட்டது.இவர் 10 மே 2017 அன்று சங்கரூர் மக்களவைத் தொகுதியிலிருந்து  ஆம் ஆத்மி கட்சி சார்பில் இந்திய நாடாளுமன்ற மக்களவை உறுப்பினராக தேர்ந்தெடுக்கப்பட்டார்.

## அரசியல் வாழ்க்கை
2011-ஆம் ஆண்டில் பகவந்த் மான் *பஞ்சாப் மக்கள் கட்சி*யில் இணைந்தார்.2012 பஞ்சாப் சட்டமன்றத் தேர்தலில் லெகரா சட்டமன்றத் தொகுதியில் போட்டியிட்டு வெற்றி வாய்ப்பை இழந்தார். 

மார்ச் 2014-இல் ஆம் ஆத்மி கட்சியில் இணைந்து சங்கரூர் மக்களவைத் தொகுதியில் போட்டியிட்டு 2,11,721 வாக்குகள் பெற்று வெற்றி வாய்ப்பை இழந்தார்.2017 பஞ்சாப் சட்டமன்றத் தேர்தலில், ஆம்  ஆத்மி கட்சியின் சார்பாக ஜலாலாபாத் சட்டமன்றத் தொகுதியில் போட்டியிட்டு வெற்றி வாய்ப்பை இழந்தார்.  இவர் 2017 பஞ்சாப் சட்டமன்றத் தேர்தலின் போது போதை மது  சர்ச்ச்சையில் சிக்கினார். 

2019 நாடாளுமன்ற மக்களவைத் தேர்தலில் பகவந்த் மான் ஆம் ஆத்மி கட்சியின் சார்பாக  சங்கரூர் மக்களவைத் தொகுதியிலிருந்து போட்டியிட்டு வென்றார். 

## பஞ்சாப் முதலமைச்சர் பதவி
சனவரி 18, 2022 அன்று, பகவந்த் மான், 2022 பஞ்சாப் சட்டப் பேரவைத் தேர்தலில் பஞ்சாப் முதலமைச்சருக்கான ஆம் ஆத்மி கட்சி வேட்பாளராகத் தேர்ந்தெடுக்கப்பட்டார். ஒரு பொது வாக்கெடுப்பின் அடிப்படையில் 93% வாக்காளர்கள் பகவந்த் மான் முதல்வராக ஆக வேண்டும் என்று கூறினர். இவரது தலைமையின் கீழ் போட்டியிட்ட ஆம் ஆத்மி கட்சி 2022ஆம் ஆண்டு பஞ்சாப் சட்டமன்றத் தேர்தல்களில் 117 இடங்களில் 92 இடங்களை வென்றது. பஞ்சாபின் முதல் அமைச்சராகப் பகவந் மான் பதவியேற்பார் என்று கட்சியின் ஒருங்கிணைப்பாளர் அரவிந்த் கெஜ்ரிவால் கூறினார். 

இவர் 16 மார்ச் 2022 அன்று, பகத் சிங் பிறந்த ஊரான கட்கர் கலனில் பஞ்சாப் முதலமைச்சராக, பஞ்சாப் ஆளுநர் பன்வாரிலால் புரோகித்தால் பதவி பிரமாணம் செய்து வைக்கப்பட்டார்.

## இதனையும் காண்க
* 2022 பஞ்சாப் சட்டமன்றத் தேர்தல்
## மேற்கோள்கள்

## வெளி இணைப்புகள்
*Biographical Sketch of Lok Sabha member

பகுப்பு:ஆம் ஆத்மி கட்சி அரசியல்வாதிகள் 
பகுப்பு:சீக்கியர்கள்
பகுப்பு:1973 பிறப்புகள்
பகுப்பு:17வது மக்களவை உறுப்பினர்கள்
பகுப்பு:இந்திய நகைச்சுவையாளர்கள்
*
பகுப்பு:இந்திய பஞ்சாப் அரசியல்வாதிகள்
பகுப்பு:பஞ்சாபின் முதலமைச்சர்கள்
பகுப்பு:ஆம் ஆத்மி கட்சியின் முதலமைச்சர்கள்
ஓம்பிரகாஷ் ராஜே நிம்பல்கர்

**ஓம்பிரகாஷ் ராஜே நிம்பல்கர்** (*Omprakash Rajenimbalkar*) என்பவர் ஒளரங்காபாத் மண்டலம், உஸ்மானாபாத் மாவட்டத்தைச் சேர்ந்த சிவ சேனா அரசியல்வாதி ஆவார். இவர் உஸ்மானாபாத் மக்களவைத் தொகுதியிலிருந்து 17வது மக்களவை உறுப்பினராகத் தேர்ந்தெடுக்கப்பட்டார். இவர் சிவ சேனா கட்சியின் சார்பில், மகாராட்டிர மாநிலச் சட்டப்பேரவைத் தேர்தலில் உஸ்மானாபாத் சட்டமன்றத் தொகுதி வேட்பாளராகப் போட்டியிட்டு வெற்றி பெற்று சட்டமன்ற உறுப்பினராக இருந்தார்.

## வகித்தப் பதவிகள்

* 2009: மகாராட்டிர சட்டப் பேரவை உறுப்பினர்
* 2019: 17வது இந்திய மக்களவை உறுப்பினர்

## மேலும் பார்க்கவும்

* உஸ்மானாபாத் மாவட்டம்

## மேற்கோள்கள்

## வெளி இணைப்புகள்

* சிவ சேனா கட்சி பக்கம்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
சிகாமட் மாவட்டம்

**சிகாமட் மாவட்டம்** (ஆங்கிலம்: *Segamat District*; மலாய்: *Daerah Segamat*; சீனம்: 昔加末县); ஜாவி:سڬامت) என்பது மலேசியாவின் ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு சிகாமட் நகரம் தலைநகரமாக விளங்குகிறது. 

சிகாமட் மாவட்டம் கோலாலம்பூர் மாநகரில் இருந்து 144 கி.மீ.; ஜொகூர் பாரு மாநகரில் இருந்து 155 கி.மீ. தொலைவில் அமைந்து உள்ளது. 

மலேசியாவில் தமிழர்கள் அதிகமாக வாழும் இடங்களில் சிகாமட் மாவட்டமும் ஒன்றாகும். இந்த மாவட்டத்தில் நிறைய ரப்பர், செம்பனைத் தோட்டங்கள் இருந்தன. தமிழர்கள் அதிகமாக வாழ்ந்தார்கள். மேம்பாட்டு வளர்ச்சித் திட்டங்களினால் அந்தத் தோட்டங்கள் குறைந்து விட்டன. 

## நிர்வாகப் பகுதிகள்

சிகாமட் மாவட்டம் 11 முக்கிம்களாகப் பிரிக்கப்பட்டு நிர்வாகம் செய்யப் படுகிறது.

* சுங்கை சிகாமட் (*Sungai Segamat*) 
* கெமிஞ்சே (*Gemereh*) 
* பெக்கோக் (*Bekok*)  
* ஜாபி (*Jabi*)
* செர்மின் (*Sermin*)
* பூலோ காசாப் (*Buloh Kasap*)
* ஜெமிந்தா (*Jementah*)
* பொகோ (*Pogoh*)
* லாபிஸ் (*Labis*)
* சாஆ (*Chaah*)
* கிம்மாஸ் (*Gemas*)

## சிகாமட் மாவட்டத்தில் உள்ள நகரங்கள்

* சிகாமட் பாரு (*Segamat Baru*)
* புக்கிட் சிப்புட் (*Bukit Siput*)
* பண்டார் புத்திரா (*Bandar Putra*)
* தாமான் யாயாசான் (*Taman Yayasan*)
* பத்து அன்னம் (*Batu Anam*)
* பொகோ (*Pogoh*)
* கிம்மாஸ் பாரு (*Gemas Baharu*)
* கம்போங் தெங்கா (*Kampung Tengah*)
* பண்டார் உத்தாமா (*Bandar Utama*)
* ஜெமிந்தா (*Jementah*)
* பூலோ காசாப் (*Buloh Kasap*)
* லாபிஸ் (*Labis*)
* தெனாங் நிலையம் (*Tenang Stesen*)
* சுங்கை காராஸ் (*Sungai Karas*)

## சிகாமட் மாவட்டத்தில் உள்ள தமிழ்ப்பள்ளிகள்

ஜொகூர்; சிகாமட் மாவட்டத்தில் *(Segamat District)* 12 தமிழ்ப்பள்ளிகள் உள்ளன. அவற்றில் 841‬ மாணவர்கள் பயில்கிறார்கள். 154‬ ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
 

## ஜொகூர் மாநிலத்தில் உள்ள மாவட்டங்கள்

* **[[பத்து பகாட் மாவட்டம்]]** 
* **[[ஜொகூர் பாரு மாவட்டம்]]** 
* **[[குளுவாங் மாவட்டம்]]**
* **[[கோத்தா திங்கி மாவட்டம்]]**
* **[[கூலாய் மாவட்டம்]]**
* **[[மெர்சிங் மாவட்டம்]]**
* **[[மூவார் மாவட்டம்]]**
* **[[பொந்தியான் மாவட்டம்]]**
* **[[சிகாமட் மாவட்டம்]]**
* **[[தங்காக் மாவட்டம்]]**

## மேற்கோள்கள்

## வெளி இணைப்புகள்

* Segamat Municipal Council Official Web

பகுப்பு:மலேசியாவின் மாவட்டங்கள்
பகுப்பு:ஜொகூரின் மாவட்டங்கள்‎
பகுப்பு:சிகாமட் மாவட்டம்
பிஜாவர் சமஸ்தானம்

**பிஜாவர் சமஸ்தானம்** (**Bijawar State**),1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் *பிஜாவர்* நகரம் ஆகும். இது தற்கால மத்தியப் பிரதேசம் மாநிலத்தின் தெற்கில் அமைந்த சிந்த்வாரா மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி,  பிஜாவர் சமஸ்தானம் 2520  சதுர கிலோ மீட்டர் பரப்பளவும், 1,10,500 மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
17-ஆம் நூற்றாண்டில் பிஜாவர் இராச்சியத்தை நிறுவியவர் இராஜபுத்திர குலத்தின் பிஜய் சிங் ஆவார்.  மராத்தியப் பேரரசில் சிற்றரசாக இருந்த பிஜாவர் சமஸ்தானம்,  மூன்றாம் ஆங்கிலேய மராத்தியப் போருக்குப் பின்னர், 27 மார்ச் 1811 அன்று  பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பிஜாவர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். பிஜாவர் சமஸ்தான மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  பிஜாவர் சமஸ்தானம்  1 சனவரி 1950 அன்று விந்தியப் பிரதேசத்துடன் இணைக்கப்பட்டது. 1 நவம்பர் 1956 அன்று  மொழிவாரி மாநில மறுசீரமைப்புச் சட்டத்தின் படி, பிஜாவர் சமஸ்தானம் மத்தியப் பிரதேசம் மாநிலத்தில் இணைக்கப்பட்டது.
## இதனையும் காண்க
* சிந்த்வாரா மாவட்டம்
* விந்தியப் பிரதேசம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
*  தி இம்பீரியல் கெசட்டியர் ஆப் இந்தியா
## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:மத்தியப் பிரதேச வரலாறு
*
பிலாஸ்பூர் சமஸ்தானம்

**பிலாஸ்பூர் சமஸ்தானம்** (**Bilaspur State** or **Kahlur State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால இமாசலப் பிரதேசம் மாநிலத்தின் பிலாஸ்பூர் மாவட்டப் பகுதிகளைக் கொண்டிருந்தது. 1931-ஆம் ஆண்டின்  மக்கள்தொகை கணக்கெடுப்பின் படி, பிலாஸ்பூர் சமஸ்தானம்   பரப்பளவும், 1, 00,994 மக்கள் தொகையும் கொண்டிருந்தது. இதன்  ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர். இதன் வடக்கில் சுகேத் சமஸ்தானம் மற்றும் மண்டி சமஸ்தானங்களும், வடமேற்கில் காங்கிரா சமஸ்தானம் மற்றும் சம்பா சமஸ்தானங்களும் இருந்தது.

## வரலாறு
கிபி 697-இல் சந்திர வம்ச இராஜபுத்திர குல மன்னர் பீர் சந்த் பிலாஸ்பூர் இராச்சியத்தை நிறுவினார். 17-ஆம் நூற்றாண்டில் மராத்தியப் பேரரசில் சிற்றரசாக இருந்த பிலாஸ்பூர் இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1849-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பிலாஸ்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பஞ்சாப் மாகாண ஆளுநரின் கீழ் இருந்தது. பிலாஸ்பூர் இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். இது பிரித்தானிய இந்தியாவின் பஞ்சாப் அரசுகள் முகமையின் கீழ் இருந்தது. 

இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  26 சனவரி 1950 முதல் பிலாஸ்பூர் இராச்சியம் இந்திய அரசின் நேரடி ஆளுகையின் கீழ் இருந்தது. 1954-ஆம் ஆண்டில் பிலாஸ்பூர் சமஸ்தானம் இமாசலப் பிரதேசத்துடன் இணைக்கப்பட்டது.

## இதனையும் காண்க
* பிலாஸ்பூர் மாவட்டம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## மேலும்  படிக்க
* Hutchinson, J. & J. PH Vogel (1933). *History of the Panjab Hill States*, Vol. II. 1st edition: Govt. Printing, Pujab, Lahore, 1933. Reprint 2000. Department of Language and Culture, Himachal Pradesh. Chapter XIII Bilaspur State, pp.&nbsp;494–518.

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:இமாச்சலப் பிரதேச வரலாறு
பகுப்பு:இந்தியாவின் மன்னராட்சிகள்
சன்யுக்த் சமாஜ் மோர்ச்சா

**சன்யுக்த் சமாஜ் மோர்ச்சா** (*Sanyukt Samaj Morcha*) என்பது இந்தியாவில் உள்ள ஒரு அரசியல் கட்சி ஆகும்.

## பின்னணி
2020ஆம் ஆண்டில், இந்திய நாடாளுமன்றத்தால் மூன்று விவசாய சட்டங்கள் நிறைவேற்றப்பட்ட பிறகு, இதற்கு எதிராக பெரும் எதிர்ப்பு ஏற்பட்டது. இந்த சட்டத்தினை இடைநிறுத்தும் வரை, 32 பஞ்சாப் விவசாயச் சங்கங்கள் அரசியலில் பங்கேற்பதில்லை என்று அறிவித்தன.

மூன்று விவசாய சட்டங்களைத் திரும்பப் பெறுவதாக இந்திய அரசாங்கம் அறிவித்த பிறகு, 32 பஞ்சாப் விவசாயச் சங்கங்கள் நடைபெற இருக்கும் பஞ்சாப் சட்டப் பேரவைத் தேர்தலில் பங்கேற்பதாக அறிவித்தன.

புதிய கட்சியின் முதல்வர் வேட்பாளராக பல்பீர் சிங் ராஜேவால் அறிவிக்கப்பட்டார். சம்யுக்த் கிசான் மோர்ச்சா புதிய கட்சியிலிருந்து விலகியது. இதற்கும் சம்யுக்த் கிசான் மோர்ச்சாவிற்கும் தொடர்பு இல்லை என்று கூறியது.

நவன் பஞ்சாப் கட்சியின் தலைவர் தரம்வீர் காந்தி சன்யுக்த் சமாஜ் மோர்ச்சா தனது ஆதரவைத் தெரிவித்தார்.

ஜனவரி 16,  2022 அன்று, அப்னா பஞ்சாப் கட்சி சன்யுக்த் சமாஜ் மோர்ச்சாவுடன் இணைந்தது.

## 2022 பஞ்சாப் தேர்தல்
2022ஆம் ஆண்டு நடைபெறும் பஞ்சாப் சட்டசபைத் தேர்தலில், சன்யுக்த் சமாஜ் மோர்ச்சா சன்யுக்த் சங்கர்ஷ் கட்சியுடன் கூட்டணியை அறிவித்தது.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:பஞ்சாப் (இந்தியா)
சுகேத் சமஸ்தானம்

**சுகேத் சமஸ்தானம்** (**Suket State**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும்.   இது தற்கால இமாச்சலப் பிரதேசம் மாநிலத்தின் மண்டி மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, சுகேத் இராச்சியம் 1088 சதுர கிலோ மீட்டர் பரப்பளவும், 58,408 மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
கிபி 765-ஆம் ஆண்டில் வங்காளத்தின் சென் வம்ச மன்னர் வீர் சென் என்பவரால் சுகேத் இராச்சியம் நிறுவப்பட்டது.முகலாயப் பேரரசில் சுகேத் இராச்சியம் சிற்றரசாக இருந்தது. சீக்கியப் பேரரசுடன் நல்லுறவு கொண்டிருந்த சுகேத் இராச்சிய மன்னர் இரண்டாம் விக்ரம் சென் ஆட்சியின் போது, நேபாள இராச்சியத்தினரின் (1803 to 1815) தாக்குதல்களை எதிர் கொண்டு நின்றது. ஆனால் இரண்டாம் ஆங்கிலேய–சீக்கியர் போரின் (1848 - 1849), பிரித்தானிய இந்தியாவின் ஆட்சியாளர்களுக்கு ஆதரவாக  சுகேத் சமஸ்தானம், மண்டி சமஸ்தானம் மற்றும் பிலாஸ்பூர் சமஸ்தானங்கள் இருந்தது.   

பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சுகேத் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  பட்டியாலா, கிழக்கு பஞ்சாபு அரசுகளின் ஒன்றியம்ரேவா இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். இது பஞ்சாப் அரசுகள் முகமையில் இருந்தது. 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  சுகேத் இராச்சியம் 1948-ஆம் ஆண்டில்  பட்டியாலா, கிழக்கு பஞ்சாபு அரசுகளின் ஒன்றியத்துடன்  இணைக்கப்பட்டது. 1 நவம்பர் 1956 அன்று  மொழிவாரி மாநில மறுசீரமைப்புச் சட்டத்தின் படி, சுகேத்  இராச்சியம் இமாச்சலப் பிரதேசம் மாநிலத்தின் மண்டி மாவட்டத்தில் இணைக்கப்பட்டது.

## இதனையும் காண்க
* மண்டி மாவட்டம்
* பஞ்சாப் அரசுகள் முகமை
* பட்டியாலா, கிழக்கு பஞ்சாபு அரசுகளின் ஒன்றியம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
*  தி இம்பீரியல் கெசட்டியர் ஆப் இந்தியா
## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:மண்டி மாவட்டம்
பகுப்பு:இமாச்சலப் பிரதேச வரலாறு
பஞ்சாப் அரசுகள் முகமை

**பஞ்சாப் அரசுகள் முகமை** (**Punjab States Agency**) பிரித்தானிய இந்தியாவின் ஆட்சியின் கீழிருந்த 562 சுதேச சமஸ்தானங்களை கண்காணிக்க ஏற்படுத்தப்பட்ட இராஜபுதனம் முகமை போன்ற ஒன்றாகும். இம்முகமை பஞ்சாப் மாகாணத்தில் இருந்த 40 சுதேச  சமஸ்தானங்களை கண்காணிக்க 1921-ஆம் ஆண்டில் நிறுவப்பட்டது.1947-ஆம் ஆண்டில் இந்தியப் பிரிவினைக்குப் பின்னர் இம்முகமை கலைக்கப்பட்டது. இம்முகமையில் இருந்த சுதேச சமஸ்தானங்கள், சுதேச சமஸ்தானங்களின் இணைப்பு ஒப்பந்தப்படி  இந்தியா அல்லது பாகிஸ்தானுடன் இணைந்து கொண்டது.

## பஞ்சாப் முகமையின் கீழிருந்த சுதேச  சமஸ்தானங்கள்

### [[வணக்கத்திற்குரிய சுதேச சமஸ்தானங்கள் (பிரித்தானிய இந்தியா)|வணக்கத்திற்குரிய சுதேச சமஸ்தானங்கள்]]
# பட்டியாலா இராச்சியம்
# பகவல்பூர் இராச்சியம்
# ஜிந்த் சமஸ்தானம்
# கபூர்தலா சமஸ்தானம்
# பரீத்கோட் இராச்சியம்  
# நாபா சமஸ்தானம்
# பிலாஸ்பூர் சமஸ்தானம்
# சுகேத் சமஸ்தானம்
# மண்டி சமஸ்தானம்
# சம்பா சமஸ்தானம்
# மாலேர் கோட்லா சமஸ்தானம்
# கைத்தல் சமஸ்தானம் 
# சிர்மூர் சமஸ்தானம்
# லோகாரு சமஸ்தானம்

### வணக்கமற்ற சுதேச சமஸ்தானங்கள்
* துஜானா சமஸ்தானம்  
* மம்தோத் சமஸ்தானம்  
* பட்டோடி சமஸ்தானம்

### பிரித்தானிய இந்தியாவுடன் இணைக்கப்பட்ட சமஸ்தானங்கள்
* பகதூர்கர் சமஸ்தானம், இணைக்கப்பட்ட ஆண்டு 1857  
* பலார்கர் , இணைக்கப்பட்ட ஆண்டு 1857
*பரூக்நகர் சமஸ்தானம், ஆண்டு 1857  
* ஜாஜ்ஜர் சமஸ்தானம், ஆண்டு 1857 

### பஞ்சாப் முகமையின் ஜமீன்தார்கள்
* குஞ்ச்புரா ஜமீன்   
* அர்னௌலி ஜமீன்  
*கர்னால் ஜமீன்   
* சாந்தியாபாத் ஜமீன்   
* தனௌரா ஜமீன்  
* தன்கௌர் ஜமீன்   
*ஜாரௌலி ஜமீன்    
* சாம்கர் ஜமீன்    
* பானிபட் ஜமீன்  
* ஷாசாதபூர் ஜமீன்   
*முஸ்தபாபாத் ஜமீன்   
* கோக்ரிபூர் ஜமீன் 

## பஞ்சாப் மலை சமஸ்தானங்கள்

* காங்கிரா-லம்பாக்ரோன் சமஸ்தானம்
* காங்கிரா-நதௌன் சமஸ்தானம்
* ஜஸ்வன் சமஸ்தானம்
* குலேர் (ஹரிப்பூர்) சமஸ்தானம் 
* சிபா சமஸ்தானம் 
* ததர்பூர் சமஸ்தானம் 
* குத்லேகர் சமஸ்தானம்  
* மாதோபூர் (ஜலந்தர்) சமஸ்தானம் 
* நூர்பூர் சமஸ்தானம் 

## சிம்லா மலை சமஸ்தானங்கள்
### [[வணக்கத்திற்குரிய சுதேச சமஸ்தானங்கள் (பிரித்தானிய இந்தியா)|வணக்கத்திற்குரிய சுதேச சமஸ்தானங்கள்]]
* பஷார் சமஸ்தானம் (Bashahr])

வணக்கமற்ற சுதேச சமஸ்தானங்கள்: 

* பாகல் சமஸ்தானம் 
* பாகத் சமஸ்தானம்
* பால்சம் சமஸ்தானம்
* பேஜா 
* பஜ்ஜி 
* தார்கோட்டி
* தாமி 
* ஜுப்பல் 
* கியோன்தால் 
* கும்பார்சைன் 
* குனிஹர் 
*குத்தர்  
* மாலோக் 
* மங்கள் 
* நளகர் 
*பாரகோன்  
* தாரோச் 

## இதனையும் காண்க
* இராஜபுதனம் முகமை
* கத்தியவார் முகமை 
* பரோடா மற்றும் குஜராத் முகமை
* சூரத் முகமை
* ரேவா கந்தா முகமை
* மகி கந்தா முகமை
* கிழக்கிந்திய முகமை
* மத்திய இந்திய முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* பஞ்சாப் மாகாணம் (பிரித்தானிய இந்தியா)
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

பகுப்பு:பிரித்தானிய இந்தியாவின் உட்பிரிவுகள்
பகுப்பு:பிரித்தானிய இந்தியா
பகுப்பு:பிரித்தானிய இந்தியாவின் முகமைகள்
பகுப்பு:பஞ்சாபின் வரலாறு
பகுப்பு:இந்திய வரலாறு
பகுப்பு:இமாச்சலப் பிரதேச வரலாறு
ஒன் பீஸ் ஃபிலிம்: ரெட்

***ஒன் பீஸ் பிலிம்: ரெட்*** (*ワンピース フィルム レッド*, *One Piece Film: Red*) என்பது வரவிருக்கும் ஜப்பானிய அனிமே கனவுருப்புனைவு அதிரடி-சாகசத் திரைப்படமாகும். இது ஒன் பீஸ் திரைப்படத் தொடரின் பதினைந்தாவது திரைப்படமாகும், இது எய்ச்சிரோ ஓடாவால் எழுதப்பட்டு விளக்கப்பட்ட அதே பெயரின் மங்காவை அடிப்படையாகக் கொண்டது.

## டப்பிங் கலைஞர்கள்

## மேற்கோள்கள்

பகுப்பு:இயங்குபடம்
பகுப்பு:அனிமே மற்றும் மங்கா
பகுப்பு:அனிமே
தீசுசு

[thumb|317x317px| தீசஸ் மற்றும் மராத்தான் காளையின் உருவம் கொண்ட வெள்ளி பாண்டம், கி.மு. 445-440 BCE, வாசில் போஜ்கோவ் சேகரிப்பின் ஒரு பகுதி, [சோஃபியா, பல்காரியா]]
**தீசுசு** (*Theseus*, (, ; ) என்பவர் பண்டையக் கிரைக்கத்தின், ஏதென்சின் தொன்மவியல் மன்னரும், நிறுவனரும், வீரரும் ஆவார். வரலாற்றில் இவரது பங்கானது "எர்குலசு புதிய ஒலிம்பியாவை உருவாக்குவது போன்ற ஒரு பெரிய கலாச்சார மாற்றம்" என்று அழைக்கப்படுகிறது.  தீசுசைச் சுற்றி நிலவும் கற்பனைக்கதைகள்-இவரது பயணங்கள், வீரசாகசங்கள், நண்பர்கள்-காலம் போன்றவை முழுவதும் புனைகதைக்கு வேண்டிய மூலப் பொருட்களை வழங்கியுள்ளன.

தீசுசு சில சமயங்களில் ஏதென்சின் மன்னரான ஏஜியசின் மகனாகவும், சில சமயங்களில்  பொசைடன் கடவுளின் மகனாகவும் விவரிக்கப்படுகிறார். இவர் தன் தாயார் ஏத்ராவால் வளர்க்கப்படுகிறார். மேலும் ஏஜியசுடனான தனது தொடர்பைக் கண்டறிந்ததும், ஏதென்சுக்கு நிலத்தின் வழியாக பயணம் செய்கிறார். வழியில் பல சாகசங்களைச் செய்கிறார். இவர் ஏதென்சை அடைந்ததும், ஏஜியஸ் தனக்கு எதிராக சதி செய்யும் மீடியாவை (ஜேசனின் முன்னாள்  மனைவி) மணந்திருப்பதைக் காண்கிறார்.

தீசுசைப் பற்றிய மிகவும் பிரபலமான தொன்மக்கதை இவர் மினோட்டூர் என்னும் பாதி மனிதன் மற்றும் பாதி காளையான கொடூரனைக் கொன்றது. பின்னர் இவர் ஏதெனிய ஆட்சியின் கீழ் அட்டிகாவை ஒன்றிணைக்கிறார். ஒன்றிணைத்த மன்னராக, அக்ரோபோலிசு கோட்டையில் ஒரு அரண்மனையை கட்டிய பெருமைக்குரியவர். சினோய்கிஸ்மோசுக்குப் பிறகு, தீசுசு அக்ரோபோலிசின் தெற்குச் சரிவில் அப்ரோடைட் பாண்டெமோசு ('அனைத்து மக்களின் அப்ரோடைட்') வழிபாட்டை நிறுவினார் என்று பௌசானியாஸ் தெரிவிக்கிறார்.

புளூட்டாக்கின் *லைஃப் ஆஃப் தீசஸ்* கதையில் மினோட்டாரின் மரணம், தீச்சு தப்பித்தல், மினோஸ் மன்னரின் மகள் அரியாட்னி தீசுசு எப்படி காதலித்தார், அவளுக்கு இவர் செய்த துரோகம் பற்றிய பல்வேறு தகவல்களைக் கொண்டுள்ளது. 

உரோமின் உருவாக்க தொன்மமான ரோமுலசின் வாழ்க்கைக்கு இணையான ஒரு வாழ்க்கை கதையை உருவாக்குவதே புளூட்டாக்கின் உறுதியான நோக்கமாக உள்ளது. புளூடாக்கின் தகவல்களுக்கும் பெரிசைட்ஸ் (கிமு ஐந்தாம் நூற்றாண்டின் நடுப்பகுதி), டெமன் (கி.மு. 400), பிலோகோரஸ் மற்றும் கிளீடெமஸ் (கிமு நான்காம் நூற்றாண்டு) ஆகிய வேறு சிலரின் தகவல்களுக்கும் வேறுபாடுகள் உள்ளன.  தொன்மங்களில் குறிப்பிடப்படும், தீசுசு ஒரு உண்மையான நபரா என்பது நிரூபிக்கப்படவில்லை. ஆனால் இவர் வெண்கலக் காலத்தின் பிற்பகுதியில்  ஒருவேளை கிமு 8 அல்லது 9 ஆம் நூற்றாண்டில் ஒரு மன்னராக இருந்திருக்கலாம் என்று அறிஞர்கள் நம்புகின்றனர். 

## குறிப்புகள்
 

### மேற்கோள்கள்

பகுப்பு:கிரேக்கத் தொன்மவியல்
பகுப்பு:பண்டைய கிரேக்க ஆட்சியாளர்கள்
பகுப்பு:ஏதென்சின் மன்னர்கள்
பகுப்பு:கிரேக்கத் தொன்மவியல் மன்னர்கள்
மகான் தளம்

**மகான் தளம்** (*Mahan Dal*)(மொழிபெயர்ப்பு : *பெரிய கட்சி*) என்பது இந்தியாவின் உத்தரப் பிரதேசத்தில் கேசவ் தேவ் மவுரியாவால் நிறுவப்பட்ட இந்திய அரசியல் கட்சியாகும்.

## அரசியல்
11 மார்ச் 2014 அன்று ராஷ்ட்ரிய பரிவர்தன் தளத்தின் தலைவர் டி. பி. யாதவ் உடனான செய்தியாளர் கூட்டுக் கூட்டத்தில் மௌரியா, "எங்கள் கட்சிக்கு எந்த சித்தாந்தமும் இல்லை. . . நமது சமூகத்தின் நலனுக்காக அதிகாரத்தை கைப்பற்றுவதே எங்களது முக்கிய நோக்கம். . . எல்லோரும் அப்படிச் செய்கிறார்கள் ஆனால் நான் அதை வெளிப்படையாகச் சொல்கிறேன்”. என்றும் "மக்களவைத் தேர்தலில் தனித்துப் போட்டியிடும் நிலை இவரது கட்சிக்கு இல்லை" என்றும், "ஆர். பி. டி. உடனான கூட்டணி எதிர்காலத்திலும் தொடரும்" என்றும் மௌரியா கூறினார். 

## தேர்தல்கள்

### 2014 மக்களவை தேர்தல்
மகான் தளம் இந்தியத் தேசிய காங்கிரசு தலைமையிலான ஐக்கிய முற்போக்குக் கூட்டணியில் இணைந்தது. மேற்கு உத்தரப் பிரதேசம் மகான் தளம் மூன்று மக்களவை தொகுதிகளில் போட்டியிட்டது. இவை, பாதாவுன், நாகினா மற்றும் ஏட்டா. இராஷ்டிரிய லோக் தளம் காங்கிரசுடன் ஏற்பட்ட உடன்பாட்டின்படி எட்டு தொகுதிகளில் போட்டியிட்டது.

மகான் தளம் இதர பிற்படுத்தப்பட்ட வகுப்பினரான குறிப்பாக மேற்கு உ. பி. பகுதிகளில் வாழும் சாயக்குகள், மவுரியாக்கள், மற்றும் குசவாகக்கள் ஆதரவினைப் பெற்றதாகக் கூறப்பட்டது. ஆனால் மகான் தளம் வேட்பாளர்கள் போட்டியிட்ட மூன்று இடங்களையும் இழந்தது.

### 2019 பொதுத் தேர்தல்
இத்தேர்தலில் அனைவரையும் சமமாகப் பிரதிநிதித்துவப்படுத்தும் அரசியலைக் கட்சி பின்பற்றும் என்று காங்கிரஸ் தலைவர் கூறினார். பிரியங்கா காந்தி மகான் தளத்துடன் கூட்டணிக் கட்சியாக 'முழு வலிமையுடன்' போராடும் என்று தெரிவித்தார்.

## 2022 தேர்தல்
தற்பொழுது நடைபெறும் உத்தரப்பிரதேசத்தில் சட்டமன்றத் தேர்தலில் மகான் தளம், சமாஜ்வாதி கட்சியுடன் இணைந்து போட்டியிடுகின்றது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* Facebook இல் Mahan Dal

பகுப்பு:இந்திய அரசியல் கட்சிகள்
பகுப்பு:உத்தரப் பிரதேசத்தில் அரசியல்
கோட்ரசு

**கோட்ரசு** (*Codrus*, கிரேக்கம் :  , *Kódros* ) என்பவர்  ஏதென்சின் அரை-தொன்மவியல் கடைசி மன்னராவார்  (கி.மு. r. ca 1089 - 1068 ). இவர் நாட்டுப்பற்று மற்றும்  தியாகத்திற்கான பண்டைய முன்மாதிரியாக இருந்தார்.  இவருக்குப் பிறகு இவரின் மகன் மேடன் ஆட்சிக்கு வந்தார். ஆனால் மன்னராக அல்ல, ஆனால் ஏதென்சின் முதல் அர்க்கோனாக இருந்து ஆண்டார் என்று கூறப்படுகிறது.

கோட்ரசின் கதையின் ஆரம்ப பதிப்பு ஏதென்சின் லைகர்கஸ் எழுதிய *அகெய்னஸ்ட் லியோக்ரேட்டசின்*  4 வது சொற்பொழிவில் இருந்து வருகிறது. இவர் அரசராக இருந்த காலத்தில் ஏதென்சின் மீது பெலோபொன்னெச்சின் டோரியர்கள் படையெடுத்து ( கி.மு. 1068 ) வந்தனர்.  இப்போட்சின் மகனான அலெட்சின் கீழ் திரண்டிருந்த  டோரியர்கள் டெல்பிக் ஆரக்கிளில்லில் போரில் தங்களுக்கு வெற்றி கிட்டுமா என்று குறிகேட்டனர். அதில் மன்னர் கோர்டசுக்கு தீங்கு நேராவிட்டால் படையெடுப்பு வெற்றிபெறும் என்று தீர்க்கதரிசனம் கூறப்பட்டது. ஏதென்சின் ஏதென்சின் மன்னரின் மரணம் மட்டுமே ஏதென்சை பாதுகாப்பை உறுதி செய்யும் என்பது இந்த தீர்க்கதரிசனத்தின் செய்தியாகும். இச்செய்தி ஏதென்சின் மன்னரான கோட்ரசின் காதுகளுக்கு வந்தடைந்தது. தன் மக்களைக் காக்க முடிவு செய்த கோட்ரசு ஒரு விவசாயி போல் வேடமிட்டு,  டோரியன் முகாமுக்கு அருகில் சென்றார். அங்கு இவர் டோரியன் வீரர்கள் இருவரைச் சந்தித்தார். அதில் ஒருவனை வேண்டுமென்றே கொன்றார். இடனே மற்றொருவனால் இவர் கொல்லப்படார். தாங்கள் கொன்றது மன்னர் கோட்ரசையே என்பதை  உணர்ந்த டோரியன்கள், தாங்கள் கேட்ட தீர்க்கதரிசனத்தின்படி தங்களுக்கு தோல்வி கிட்டும் என்று அஞ்சி  பின்வாங்க முடிவு செய்தனர். இந்த நிகழ்வுகளுக்குப் பிறகு, ஏதன்சுக்கு அரசனாக கோட்ரசுக்குப் பிறகு  இருக்க தகுதியுடையவர்கள், அரசனாக அழைக்கபடுவதற்குரியகள், வேறொருவரும் கிடையாது எனேதனியர்கள் தீர்மானித்தனர்.  அதனால் அரசர்  என்ற பட்டம் ரத்து செய்யப்பட்டது. அதற்கு பதிலாக ஆர்கோன் என்ற பதவி உருவாக்கப்படது.

அரிசுட்டாட்டில், ஏதெனியர்களின் அரசியலமைப்பில், கோட்ரசுக்குப் பிறகு அவரது மகன்கள் மெடோன் பின்னர் அகாசுடசு மன்னரானார் என்ற மாற்றுக் கருத்தை முன்வைக்கிறார்.

## குறிப்புகள்

பகுப்பு:பண்டைய கிரேக்க ஆட்சியாளர்கள்
பகுப்பு:ஏதென்சின் மன்னர்கள்
பொட்டாசியம் நைட்ரைடு

**பொட்டாசியம் நைட்ரைடு** (*Potassium nitride*) என்பது  K3N என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு நிலையற்ற இரசாயன சேர்மமாக இருப்பதால் 19 ஆம் நூற்றாண்டில் மேற்கொள்ளப்பட்ட பல தயாரிப்பு முறை முடிவுகள்  தவறாகக் கூறப்பட்டன.  1894 ஆம் ஆண்டில் இப்படி ஒரு சேர்மம் இல்லை என்றும் கருதப்பட்டது.

எனினும் 2004 ஆம் ஆண்டில் இந்த சேர்மம் தயாரிக்கப்பட்டதாகக் கூறப்பட்டது. 233 கெல்வின் வெப்பநிலைக்கு கீழ் இதன் கட்டமைப்பு தைட்டானியம் அயோடைடு கட்டமைப்புக்கு எதிராக இருந்ததாகவும் அறியப்பட்டது. Li3P- வகை கட்டமைப்பு மிகவும் நிலையானதாக இருக்கும் என்றும் கருதப்பட்டது. இந்த வெப்பநிலைக்கு மேல் பொட்டாசியம் நைட்ரைடு செஞ்சாய்சதுர கட்டமைப்புக்கு மாறுகிறது.
 
வெற்றிடத்தில் 77 கெல்வின் வெப்பநிலையில் பொட்டாசியம் உலோகமும் நீர்ம நைட்ரசனும் வினை புரிந்தால் பொட்டாசியம் நைட்ரைடு உருவாகும்.:
:6K + N2 → 2K3N

அறைவெப்பநிலையில் இச்சேர்மம் மீண்டும் பொட்டாசியம் மற்றும் நைட்ரசனாக சிதைவடைகிறது. 

கொள்ளிடத்தடை காரணமாக பொட்டாசியம் நைட்ரைடு நிலைப்புத்தன்மை இல்லாமல் காணப்படுகிறது..

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:நைட்ரைடுகள்